A BIZOTTSÁG HATÁROZATA
(2008. november 3.)
a lófélék egy harmadik országból egy másikba történő szállítására vonatkozó egészségügyi garanciáknak a 91/496/EGK tanácsi irányelv 9. cikke (1) bekezdésének c) pontjával összhangban történő megállapításáról
(az értesítés a C(2008) 6296. számú dokumentummal történt)
(EGT-vonatkozású szöveg)
(2008/907/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, a 90/425/EGK és a 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 9. cikke (1) bekezdésének c) pontjára,
mivel:
(1)
A lófélék egyik harmadik országból egy másikba történő szállítására vonatkozó egészségügyi garanciáknak a 91/496/EGK irányelv 9. cikke (1) bekezdésének c) pontjával (2) összhangban történő megállapításáról szóló, 1994. július 13-i 94/467/EK bizottsági határozatot több alkalommal jelentősen módosították (3). Az áttekinthetőség és érthetőség érdekében ezt a határozatot kodifikálni kell.
(2)
A 91/496/EGK irányelv 9. cikke (1) bekezdésének c) pontjával összhangban egészségügyi garanciákat kell megállapítani az állatok egy harmadik országból egy másikba történő szállítására vonatkozóan. Bizonyos problémák merültek fel a lófélék egy harmadik országból egy másikba irányuló szállítását illetően.
(3)
A 92/260/EGK bizottsági határozat (4) meghatározza a törzskönyvezett lovak ideiglenes behozatalára vonatkozó állat-egészségügyi feltételeket és a szükséges állatorvosi bizonyítványokat. Ezek a feltételek a Közösség egészségügyi előírásai által megkívánt összes garanciát biztosítják. A lófélék egy harmadik országból egy másikba irányuló szállítására vonatkozó egészségügyi garanciák esetében ezért hivatkozni kell a 92/260/EGK határozatban megállapított egészségügyi feltételekre. E határozat egyebek mellett előírja, hogy a lovaknak bizonyos időt el kell tölteniük a feladó országban. A tagállamokban vagy a jegyzékben szereplő bizonyos harmadik országokban való tartózkodás azonban beleszámíthat a kérdéses időszakba, feltéve, hogy legalább ugyanazok az egészségügyi követelmények teljesülnek.
(4)
Az e határozatban meghatározott intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) Egy harmadik országból egy másikba szánt lófélék csak a 92/260/EGK határozat I. mellékletében felsorolt harmadik országból érkezhetnek.
(2) Az (1) bekezdésben említett lóféléket „Árutovábbítási bizonyítvány lófélék egy harmadik országból egy másikba történő szállításához” című bizonyítvány kíséri. Ez a bizonyítvány a 92/260/EGK határozat II. mellékletében meghatározott, a származási harmadik országnak megfelelő egészségügyi bizonyítvány I., II. és III. pontjából áll, kivéve az egészségügyi bizonyítvány III. e) v. pontját. Ezenkívül az alábbi pontokat tartalmazza.
„IV.
A lófélék származási helye: …
(ország)
rendeltetési helye: …
(ország)
V.
A hatósági állatorvos pecsétje és aláírása: …”
(3) A (2) bekezdéstől eltérően és csak a törzskönyvezett lófélék esetében a 92/260/EGK határozat II. mellékletében található A., B., C., D. és E. bizonyítványok III. d) pontjának harmadik francia bekezdésében szereplő országok jegyzéke helyébe ezen határozat I. mellékletének A-E. csoportjában szereplő harmadik országok jegyzéke lép.
2. cikk
A 94/467/EK határozat hatályát veszti.
A hatályon kívül helyezett határozatra történő hivatkozásokat a II. mellékletben szereplő megfelelési táblázatnak megfelelően e határozatra történő hivatkozásként kell értelmezni.
3. cikk
Ennek a határozatnak a tagállamok a címzettjei.
Kelt Brüsszelben, 2008. november 3-án.